CELEX: 32014R0848
Language: bg
Date: 2014-08-04 00:00:00
Title: Регламент за изпълнение (ЕС) № 848/2014 на Комисията от 4 август 2014 година относно разрешителното за употреба на препарата L-валин, получен от Corynebacterium glutamicum , като фуражна добавка за всички животински видове и за изменение на Регламент (ЕО) № 403/2009 по отношение на етикетирането на фуражната добавка L-валин  Текст от значение за ЕИП

5.8.2014   
            
            
               BG
            
            
               Официален вестник на Европейския съюз
            
            
               L 232/13
            
         РЕГЛАМЕНТ ЗА ИЗПЪЛНЕНИЕ (ЕС) № 848/2014 НА КОМИСИЯТА
   от 4 август 2014 година
   относно разрешителното за употреба на препарата L-валин, получен от Corynebacterium glutamicum, като фуражна добавка за всички животински видове и за изменение на Регламент (ЕО) № 403/2009 по отношение на етикетирането на фуражната добавка L-валин
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 и член 13, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешителен режим за добавките за използване при храненето на животни, както и основанията и процедурите за предоставяне или изменение на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за издаване на разрешително за L-валин. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешителното за препарата L-валин, получен от Corynebacterium glutamicum (KCCM 80058), като фуражна добавка за всички животински видове, и неговото класифициране в категорията добавки „хранителни добавки“.
            
         
               (4)
            
            
               Европейският орган за безопасност на храните („Органът“) заключи в становището си от 8 октомври 2013 г. (2), че при предложените условия на употреба препаратът L-валин, получен от Corynebacterium glutamicum (KCCM 80058), не оказва неблагоприятно въздействие върху здравето на животните, здравето на човека или околната среда и че се счита за ефикасен източник на основната аминокиселина L-валин при храненето на животните. Органът не счита, че са необходими специфични изисквания за мониторинг след пускането на пазара. Той провери също така доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               Оценката на посоченото вещество показва, че са изпълнени условията за получаване на разрешително, посочени в член 5 от Регламент (ЕО) № 1831/2003. Поради това употребата на посоченото вещество следва да бъде разрешена съгласно указаното в приложението към настоящия регламент.
            
         
               (6)
            
            
               С Регламент (ЕО) № 403/2009 на Комисията (3) бе разрешена употребата на препарата L-валин, получен от Escherichia coli.. За да се гарантира разграничаването на добавките в крайните фуражи, техните идентификационни номера следва да бъдат обозначени върху етикетите на фуражните суровини и комбинираните фуражи, заедно с тяхното наименование и количеството, което може да се добави.
            
         
               (7)
            
            
               Поради това Регламент (ЕО) № 403/2009 следва да бъде съответно изменен. Тъй като промените по отношение на условията за разрешителните не се дължат на причини, свързани с безопасността, е целесъобразно да се предвиди преходен период за изчерпване на съществуващите складови наличности.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешително
   Разрешава се употребата на посоченото в приложението вещество, което спада към категорията „Хранителни добавки“ и към функционалната група „Аминокиселини, техните соли и аналози“, като добавка при храненето на животните при спазване на определените в същото приложение условия.
   Член 2
   Изменение на Регламент (ЕО) № 403/2009
   В деветата колона от приложението към Регламент (ЕО) № 403/2009 се добавя следният параграф:
   „Когато върху етикетите на фуражните суровини и комбинираните фуражи доброволно се посочва добавката, се включва и следната информация:
   
               —
            
            
               наименованието и идентификационният номер на добавката,
            
         
               —
            
            
               количеството, което може да се добави.“
            
         Член 3
   Преходни мерки
   Посочените в член 2 фуражни суровини и комбинирани фуражи, които са произведени и етикетирани преди 25 февруари 2015 г. съгласно правилата, приложими преди 25 август 2014 г., могат да продължат да се пускат на пазара и да се използват до изчерпване на складовите наличности. Що се отнася до фуражите, предназначени за домашни любимци, срокът за производство и етикетиране, посочен в първото изречение, изтича на 25 август 2016 г.
   Член 4
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 август 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  Бюлетин на ЕОБХ (EFSA Journal) 2013; 11(10):3429.
   
      (3)  Регламент (ЕО) № 403/2009 на Комисията от 14 май 2009 г. относно разрешително за употреба на препарата L-валин като фуражна добавка (ОВ L 120, 15.5.2009 г., стр. 3).
   
      ПРИЛОЖЕНИЕ
      
                  Идентификационен номер на добавката
               
               
                  Наименование на титуляря на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg/kg пълноценен фураж със съдържание на влага 12 %
               
            
                  
                     Категория „Хранителни добавки“. Функционална група: „Аминокиселини, техните соли и аналози“
                  
               
            
                  3c370
               
               
                  —
               
               
                  L-валин
               
               
                  
                     Състав на добавката
                  
                  L-валин най-малко 98 % (в сухо вещество)
                  
                     Характеристика на активното вещество:
                  
                  L-валин ((2S)-2-амино-3-метилбутанова киселина), получен от Corynebacterium glutamicum (KCCM 80058)
                  Химична формула: C5H11NO2
                  
                  CAS номер: 72-18-4
                  
                     Метод за анализ
                      (1)
                  
                  За определянето на L-валин във фуражната добавка: „L-валин монография“ (компендиум Food Chemical Codex).
                  За определянето на L-валин в премикси, комбинирани фуражи и фуражни суровини: йонообменна хроматография със следколонна дериватизация и спектрофотометрично детектиране (HPLC/VIS) — Регламент (ЕО) № 152/2009 на Комисията (ОВ L 54, 26.2.2009 г., стр. 1).
               
               
                  Всички видове
               
               
                  —
               
               
                   
               
               
                   
               
               
                  
                              1.
                           
                           
                              Задължително обозначаване върху етикета на добавката:
                              
                                          —
                                       
                                       
                                          съдържанието на влага.
                                       
                                    
                        
                              2.
                           
                           
                              Когато върху етикетите на фуражните суровини и комбинираните фуражи доброволно се посочва добавката, се включва и следната информация:
                              
                                          —
                                       
                                       
                                          наименованието и идентификационният номер на добавката,
                                       
                                    
                                          —
                                       
                                       
                                          количеството, което може да се добави.
                                       
                                    
                        
               
                  25 август 2024 г.
               
            
         (1)  Подробна информация за методите за анализ може да бъде намерена на следния адрес на референтната лаборатория: https://ec.europa.eu/jrc/en/eurl/feed-additives/evaluation-reports